Kampene i 2. runde NM menn er nå klare. Oppsettet viser blant annet at Kråkerøy, som slo ut Fredrikstad i forrige runde, tar imot Vålerenga. Tittelforsvarer Rosenborg reiser til Tynset, mens Molde skal møte 2012-vinneren Hødd.

- Vi prøver å skape flest mulig fotballfester og synes vi har fått til en del gode oppgjør. Det vi har tatt hensyn til er at de lavest rangerte lagene får motstander fra Eliteserien eller OBOS. Så må vi også tenke på toppklubbene som er i en hard fase av sesongen med mange kamper, og prøver derfor å begrense reisingen for dem. Det er en vanskelig kabal, og vi har prøvd å unngå lag som har spilt mot hverandre i for nær fortid også, men jeg tror det blir mange fine kamper og håper oppsettet blir godt mottatt, sier seksjonsleder for turneringsadministrasjon i NFF, Rune Pedersen.

Her er kampene:

Kråkerøy - Vålerenga

Moss - Sarpsborg 08

Grorud - Elverum

Skeid - Strømsgodset

Asker - Stabæk (spilles 25. mai)

KFUM - Bærum

Strømmen - Kjelsås (spilles 25. mai)

Ull/Kisa - Alta

Nybergsund - Kongsvinger (spilles 25. mai)

Brumunddal - Lillestrøm

Raufoss - Sogndal

Mjøndalen - Kvik Halden

Ørn-Horten - Sandefjord

Pors - Odd

Arendal – Notodden (spilles 25. mai)

Jerv - Bryne

Fløy - Start

Egersund - Viking (spilles 25. mai)

Vard Haugesund - Haugesund

Lysekloster - Brann

Åsane - Fyllingsdalen

Nest-Sotra - Sandnes Ulf

Florø - Fana

Tynset - Rosenborg

Verdal - Kristiansund

Byåsen – Aalesund

Ranheim - Stjørdals-Blink

Hødd - Molde

Mosjøen - Levanger

Sortland - Bodø/Glimt

Fløya - Tromsdalen

Finnsnes - Tromsø

Kampdag er onsdag 24. mai – med unntak av kampene nevnt i oppsett som spilles 25. mai.